เรื่องร้องเรียน (ร้องเรียน,สอบถาม,ถนน) วันที่ 2023-09-29 02:29:04 — แขวงหนองแขม เขตหนองแขม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039596

ขอให้ปรับปรุงการให้บริการของแพทย์ ประจำศูนย์บริการสาธารณสุข48 ซอยเพชรเกษม 48 ถนนเพชรเกษม แขวงบางด้วน เขตภาษีเจริญ กรุงเทพมหานคร จุดสังเกต ศูนย์ฯตั้งอยู่ตรงข้ามวัดจันทร์ (ตามผู้ร้องแจ้ง) เนื่องจากวันที่ 28 กันยายน 2566 เวลาประมาณ 09.00 น. ผู้ร้องได้เดินทางเข้าไปยังศูนย์ฯ เพื่อรักษาอาการป่วย ตามสิทธิหลักประกันสุขภาพแห่งชาติ (สิทธิบัตรทอง) โดยได้ติดต่อกับแพทย์ เพศชาย (ไม่ทราบชื่อ-นามสกุล) อายุประมาณ 30-31 ปี (ไม่ทราบความสูงแน่ชัด เพราะแพทย์นั่งปฏิบัติหน้าที่อยู่) รูปร่างสันทัด ผิวสองสี ไว้ทรงผมใกล้เคียงกับรองทรง ผมไม่สั้นและไม่ยาว (ตามผู้ร้องแจ้ง) ซึ่งผู้ร้องสอบถามเกี่ยวกับโรคที่ตนเองมีอาการป่วยอยู่ แต่แพทย์ไม่ตอบคำถามผู้ร้อง ซึ่งแพทย์ดังกล่าวมีลักษณะพูดจาไม่ดีกับผู้ร้อง ไม่แจ้งข้อมูลและไม่อธิบายข้อมูลอาการป่วยให้คนไข้รับทราบ และแพทย์มีลักษณะไม่พึงพอใจคนไข้ร่วมด้วย ประกอบกับผู้ร้องแจ้งว่า ภรรยาของผู้ร้องเคยเข้าไปใช้บริการกับแพทย์ฯ ก็ประสบปัญหาดังกล่าวเช่นกัน ส่งผลให้ผู้ร้องไม่ได้รับความพึงพอใจในการให้บริการเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงการให้บริการฯ เพื่ออำนวยความสะดวกให้แก่ประชาชนที่ดียิ่งขึ้นต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata